Bezdonių geležinkelio stotis

Bezdonių geležinkelio stotis – geležinkelio stotis Vilniaus rajone, Bezdonių miestelyje, geležinkelio Vilnius–Turmantas ruože tarp Mickūnų (į pietus) ir Skersabalių (į šiaurę). Stoja priemiestiniai keleiviniai traukiniai Vilnius–Turmantas. Toliau nuo Bezdonių dvipusis traukinių eismas pereina į vienpusį. Stotis aptarnauja Bezdonių miestelį, gretimus durpynus ir kitas smulkias pramonės įmones, atliekamos įvairios geležinkelio paslaugos.Bezdonių geležinkelio stotis (AB „Lietuvos geležinkeliai“ informacija) 

Išlikusi senoji geležinkelio infrastruktūra: keleivių namas, pakhauzai, rampa, pagalbiniai statiniai, geležinkelininkų gyvenamieji namai. Stoties pastatas pastatytas pagal tipinį projektą, priešais įrengtas automobilių privažiavimo žiedas, iš abiejų pusių stūkso mediniai geležinkelininkų namai. Išlikę prekių sandėliai pastatyti 1862 m.Album ramp kolejowych w obrębie Dyrekcji Okręgowej kolei w Wilnie. Stan na dzień 1-go kwietnia 1939 roku. – LCVA, f. 1161.

 Istorija 

1860 m. per Arvydų-Bezdonių dvaro žemes nutiesta Sankt Peterburgo–Varšuvos geležinkelio linija, 1860 m. rugsėjo 16 d. čia pravažiavo pirmasis traukinys Lietuvoje. Bezdonių stotelėje užpildytas vandeniu ir pakrautas malkomis, likusius 35 varstus iki Vilniaus jis nuvažiavo nesustodamas. 1862 m. įrengta IV klasės traukinių stotis. 1908 m. Bezdonys pagarsėjo visoje Rusijos imperijoje Bezdonių traukinio apiplėšimu, kuriam vadovo Juzefas Pilsudskis.

XX a. tarpukariu nutiestos dvi siauruko atšakos į apylinkių durpynus. Iki 1960 m. siauruko bėgiai buvo išardyti, yra išlikę pylimo fragmentai.

2001 m. suremontuotas stoties keleivių namas.

 Nuorodos 

Gelež
Kategorija:Vilniaus rajono savivaldybės geležinkelio stotys